Diari Oficial de la Generalitat Valenciana


Sumari del DOGV 8698, del 16-12-2019 (2019/11828)

RESOLUCIÓ de 8 de desembre de 2019, del director de l'Agència Valenciana de Foment i Garantia Agrària, per la qual es convoquen, per a l'any 2019, les ajudes finançades pel FEADER per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8698

Data del DOGV
:   16-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11587


Data del document
:   08-12-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 8 de desembre de 2019, del director de l'Agència Valenciana de Foment i Garantia Agrària, per la qual es convoquen, per a l'any 2019, les ajudes finançades pel FEADER per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020 [2019/11576]  
  
Vist que les bases d'aquestes ajudes han sigut publicades en el Diari Oficial de la Generalitat Valenciana número 8540, de 3 de maig de 2019, mitjançant l'Ordre 8/2019, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020, i que en data 19 de novembre de 2019 s'ha publicat en el DOGV número 8680 una correcció d'errades d'aquesta ordre.  
Considerant el que es disposa en l'article 23 de la Llei 38/2003, de 17 de novembre, general de subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
I, en virtut de les facultats que em confereixen l'article 160.4.b de la llei 1/2015, de 6 de febrer, de la generalitat, d'hisenda pública, del sector públic instrumental i de subvencions, i l'article 13.1.h del decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), resolc:  
  
Primer. Objecte i àmbit  
Convocar per a l'exercici 2019 les ajudes per a l'aplicació de mesures de millora i manteniment de les infraestructures hidràuliques de les zones humides valencianes, finançades pel FEADER, en l'àmbit territorial de la Comunitat Valenciana, gestionades per la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat, i regulades per l'esmentada Ordre 8/2019, de 18 d'abril. Tal com apareix recollit en els punts 2.1, 2.2 i 2.3 de l'article 2 d'aquesta ordre, en relació amb els requisits a complir pels beneficiaris, aquests hauran d'actuar en municipis que continguen zones humides catalogades designades com a Xarxa Natura 2000 o bé contribuir amb les seues actuacions a aportar aigua a aquests terrenys. Per a això, es finançaran les actuacions recollides en l'article 4 d'aquesta Ordre 8/2019, de 18 d'abril, tenint en compte els criteris de selecció indicats en el seu article 6.  
  
Segon. Període de realització de les actuacions  
D'acord amb l'article 5.4 de l'Ordre 8/2019, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020, s'estableix la condició següent:  
En el cas que les actuacions es realitzen en el període comprés entre l'1 d'abril i el 31 de juliol (per ser aquest període època de nidificació de determinades espècies), o bé en períodes o en àrees en què poguera existir alguna restricció establida en plans de recuperació d'espècies catalogades, hauran de sotmetre's a informe de no-afecció a la fauna, per part de l'òrgan competent en matèria d'espais naturals protegits.  
  
  
Tercer. Finançament de les ajudes  
1. Les ajudes incloses en aquesta convocatòria seran finançades pel FEADER, pel Ministeri d'Agricultura, Pesca i Alimentació i per la Generalitat, segons consta en el Programa de desenvolupament rural de la Comunitat Valenciana 2014-2020, del qual formen part, enquadrades en la mesura 4 «Inversions en actius físics», submesura 4.3 «Suport a les inversions en infraestructura relacionada amb el desenvolupament, la modernització o l'adaptació de l'agricultura i la silvicultura», operació 4.3.2 «Millora i manteniment de les infraestructures hidràuliques de les zones humides de la Comunitat Valenciana».  
2. La dotació pressupostària màxima es farà a càrrec de la Secció 12, Entitat 91, Agència Valenciana de Foment i Garantia Agrària, línia SO833000, i ascendeix a la quantitat d'1.000.000,00 euros, que es distribueixen de la manera següent:  
2019: 500.000,00 euros  
2020: 500.000,00 euros  
3. Les ajudes que es convoquen tindran caràcter plurianual, d'acord amb l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. De conformitat amb l'apartat 2 de l'esmentat article, l'anualitat 2020 quedarà subordinada als crèdits que es consignen, a aquest efecte, en el pressupost de la Generalitat per a aquesta anualitat.  
  
Quart. Sol·licitud, documentació i termini de presentació  
1. Les sol·licituds es presentaran través del model normalitzat que es publicarà en la guia PROP de la Generalitat: www.gva.es/proc18685.  
2. El termini de presentació de sol·licituds per a les ajudes de la present convocatòria serà de dos mesos, comptador des de l'endemà de la publicació en el DOGV de l'extracte de la present resolució.  
3. Les persones jurídiques i les entitats sense personalitat jurídica estan obligades a relacionar-se amb la Generalitat, exclusivament, a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, per la qual cosa hauran de presentar les sol·licituds telemàticament a través de la seu electrònica de la Generalitat en la següent URL: www.gva.es/proc18685  
  
4. Si algun dels subjectes als quals fa referència l'article 14.2 de la Llei 39/2015, d'1 d'octubre, entrega la sol·licitud presencialment, es requerirà l'interessat perquè l'esmene a través de la presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
5. No seran admeses a tràmit les sol·licituds que es presenten fora del termini establit en la convocatòria, i s'emetrà una resolució sobre la inadmissió, que haurà de ser notificada a les persones interessades en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
6. A més d'aportar la documentació recollida en l'article 3 de l'esmentada Ordre 8/2019, de 18 d'abril, els beneficiaris hauran d'aportar els compromisos previstos en el seu article 10.  
7. Una vegada presentada la sol·licitud, qualsevol aportació documental que es faça de forma telemàtica es realitzarà a través de l'enllaç www.gva.es/proc18536.  
  
Cinqué. Quantia de les ajudes  
1. El percentatge de l'ajuda podrà ser fins al 90 % de la inversió objecte de subvenció, tal com indica l'article 7.1 de l'ordre esmentada en l'apartat primer. En cap cas, l'import màxim de l'ajuda superarà els 50.000euros per expedient i, per raons d'eficàcia i eficiència administrativa, l'import subvencionable mínim de cada sol·licitud haurà de ser superior a 15.000euros.  
2. D'acord amb el que es preveu en l'article 13.1 de l'esmentada Ordre 8/2019, de 18 d'abril, quan l'import de la despesa subvencionable supere les quantitats establides en la Llei 9/2017, de 8 de novembre, de contractes del sector públic, el beneficiari o beneficiària ha de sol·licitar, com a mínim, tres ofertes de diferents proveïdors, i haurà de justificar l'elecció en una memòria quan no recaiga en la proposta econòmica més avantatjosa.  
  
Sisé. Resolució  
1. El director general de Medi Natural i d'Avaluació Ambiental resoldrà les sol·licituds, segons l'Acord de 26 d'abril de 2012, pel qual es deleguen les funcions d'autorització del pagament del FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, i també de la Conselleria d'Infraestructures, Territori i Medi Ambient i de la Conselleria de Governació.  
2. El termini màxim de resolució i notificació s'estableix en sis mesos, comptadors des de la data de finalització del termini de presentació de sol·licituds. La falta de resolució dins del termini tindrà efectes desestimatoris en els termes previstos en l'article 25 de la Llei 39/2015, d'1 d'octubre, del procediment administratiu comú de les administracions públiques, i també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
3. Contra aquesta resolució, que posa fi a la via administrativa, es podrà interposar potestativament un recurs de reposició davant del director o directora de l'Agència Valenciana de Foment i Garantia Agrària en el termini d'un mes comptat des de l'endemà de ser publicada o notificada, o, directament, un recurs contenciós administratiu davant dels jutjats contenciosos administratius de la Comunitat Valenciana en el termini de dos mesos.  
  
Seté. Mitjà de notificació i publicació sobre informació dels beneficiaris  
1. La resolució de la convocatòria serà publicada en el Diari Oficial de la Generalitat Valenciana.  
2. S'informa els beneficiaris que, de conformitat amb l'article 113 del Reglament (UE) número 1306/2013, les seues dades seran publicades d'acord amb l'article 111 d'aquest reglament i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
  
La sol·licitud de les ajudes comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals. La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria de medi ambient.  
D'acord amb el que es preveu en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, l'Administració podrà verificar l'exactitud de les dades de caràcter personal aportades per les persones interessades en l'àmbit de les finalitats de la convocatòria.  
  
Huité. Requisits de notificació, comunicació o exempció  
En aplicació de l'article 7.2 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes per a l'aplicació de mesures de millora i manteniment de les infraestructures hidràuliques de les zones humides valencianes queden fora de l'àmbit d'aplicació de l'article 42 del TFUE, per la qual cosa tenen la consideració d'ajudes d'estat.  
Als efectes de l'exempció de la notificació individual a la Comissió, s'acullen al règim previst en el Reglament (UE) número 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 108 del TFUE. Les esmentades ajudes han sigut comunicades a la Comissió amb el número de registre SA.43243 (2015/XA).  
  
  
Nové. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment a càrrec del fons procedents de la Unió Europea en el marc d'aquesta convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics, a través del canal habilitat a aquest efecte per aquest servei en l'adreça web:  
http://www.igae.pap.minhafp.gob.es/sitios/igae/es-es/snca/paginas/inici.aspx i en els termes establits en la Comunicació 1/2017, de 6 d'abril, de l'esmentat servei que pot consultar-se en la URL següent:  
  
http://www.hisenda.gva.es/documents/88318530/811073657/ComunicacionSNCA+1-2017+06-04'2017Canaldenuncias.pdf/0356c08d-0e02-4cf6-b820-19f28fcee69f  
  
Deu. Recursos  
Contra aquesta resolució, que posa fi a la via administrativa, pot interposar-se potestativament un recurs de reposició davant del director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació, o impugnar-se directament davant dels jutjats contenciosos administratius de la Comunitat Valenciana, en el termini de dos mesos des de l'endemà de ser publicada, de conformitat amb el que es disposa en els articles 123 i 124 de la Llei 39/2015, d'1 d'octubre, i en els articles 8.3, 25.1 i 46.1 de la Llei de la jurisdicció contenciosa administrativa.  
  
  
València, 8 de desembre de 2019.- El director de L'Agència Valenciana de Foment i Garantia Agrària: Francisco Rodríguez Mulero.